इटावा में भागवत कथा के पोस्टर का विमोचन
इटावा भोपजी|चौमू-खेजरोली मार्गचिमनपुरा मोड़ पर रामतलाई वीर तेजाजी मंदिर परिसर में सोमवार को तेजाजी विकास समिति के अध्यक्ष बद्रीप्रसाद सेसाटिया के सानिध्य में 13 जनवरी से आयोजित होने वाली श्रीमद्भागवत कथा को लेकर पोस्टरों का विमोचन उदयपुरिया मठ परशुरामपुरी मंदिर महंत भगवानपुरी महाराज के द्वारा किया गया। इस मौके पर महाराज ने कहा कि व्यक्ति के द्वारा कमाई गई पूंजी में से कुछ अंश धर्मार्थ कार्यों में खर्च करने से पुण्य प्राप्ति होती है। भगवानपुरी महाराज के द्वारा पोस्टर विमोचन किया गया। तेजाजी विकास समिति अध्यक्ष बद्रीप्रसाद सेसोटिया ने बताया कि कलश यात्रा 13 जनवरी को सवेरे 9 बजे उदयपुरिया परशुरामपुरी मंदिर से रवाना होकर वीर तेजाजी मंदिर में आएगी। रामकथा 13 जनवरी से होकर 20 जनवरी को पूर्णाहुति भंडारे के साथ सम्पन्न होगी। इस दौरान सूरजमल चोरिया, भोमाराम यादव, मदनलाल, मुरलीधर, लक्ष्मण यादव, सुवालाल, दौलतराम, हजारी लाल यादव सहित ग्रामीण मौजूद थे।
इटावा भोपजी. वीरतेजाजी मंदिर परिसर में पोस्टर विमोचन करते अतिथि।
bho_Deva hin_Deva hin_Deva